Juba mõnda aega Singapuris resideeruv Liis Lass pole kodumaaga sidemeid katkestanud. Aeg-ajalt kirjutab ta Maarjamaa staaridele ka laulusõnu. Näiteks lauljatar Birgiti uuel albumil "V" kõlab just Liisi kirjutatud pala.
"Mõnel lool on ajalugu. Kümme aastat tagasi sündis armastuslugu pealkirjaga “Kustutage Kuu” - intiimne, täis sümboleid ja õrnasid tundeid, see lugu ootas kaua oma õiget esitajat - kedagi kes suudaks laulda armastuse keeles," kirjutab Lass Instagramis.
"Dekaad hiljem on lugu saanud küpseks kauni hinge BIRGITI uuel plaadil “V”. Jään lootma, et see lugu liigutab kuulajaid sama palju kui meid aastal 2008 kui ka 2018. Suured tänud ja austus kaasautoritele – Elmar Liitmaa, Timo Vendt –ja hõbehäälsele taustavokaalile Linda Kanterile."